Burjassot ofereix a les persones majors un curs sobre telèfons intel·ligents
2025-07-24

Burjassot continua formant a les persones majors en diferents matèries per a ajudar-los a adaptar-se a la nova realitat social i tecnològica que es viu a nivell global. En aquesta ocasió, des de la Regidoria de Majors de l’Ajuntament de Burjassot, dirigida per Mª Ángeles Navarro, es donarà l’oportunitat a les persones majors de familiaritzar-se i saber utilitzar els seus nous telèfons mòbils imtel·ligents.

El taller d’ús de telèfons intel·ligents tindrà lloc els dies 12, 17 i 18 de gener, a les 10 h, en el Centre Social Tierno Galván. El taller de ciberactivisme, emmarcat dins del projecte “Envelliment actiu per a l’Agenda 2030 de Desenvolupament Sostenible”, està pensat per a ajudar als participants en l’ús dels seus telèfons mòbils: ensenyar-los com navegar per internet, descarregar i saber utilitzar diferents aplicacions, etc.

Aquests tallers es duen a terme gràcies a la col·laboració de l’Ajuntament amb la Fundació Musol i són finançats per la Conselleria de Participació, Transparència, Cooperació i Qualitat Democràtica.